SL Uradni list Evropske unije L 342/1

SKLEP SKUPNEGA ODBORA EGP

št. 113/2014

z dne 27. junija 2014

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1) Izvedbeno uredbo Komisije (EU) št. 84/2014 z dne 30. januarja 2014 o izdaji dovoljenja za pripravke iz Pediococcus pentosaceus DSM 14021, Pediococcus pentosaceus DSM 23688 ali Pediococcus pentosaceus DSM 23689 kot krmnih dodatkov za vse živalske vrste (1) je treba vključiti v Sporazum EGP.

(2) Izvedbeno uredbo Komisije (EU) št. 101/2014 z dne 4. februarja 2014 o izdaji dovoljenja za L-tirozin kot krmni dodatek za vse živalske vrste (2) je treba vključiti v Sporazum EGP.

(3) Izvedbeno uredbo Komisije (EU) št. 107/2014 z dne 5. februarja 2014 o umiku s trga krmnih dodatkov kobaltov klorid heksahidrat, kobaltov nitrat heksahidrat in kobaltov sulfat monohidrat ter o spremembi Uredbe (ES) št. 1334/2003 (3) je treba vključiti v Sporazum EGP.

(4) Izvedbeno uredbo Komisije (EU) št. 121/2014 z dne 7. februarja 2014 o izdaji dovoljenja za L-selenometionin kot krmni dodatek za vse živalske vrste (4) je treba vključiti v Sporazum EGP.

(5) Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je navedeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.

(6) Prilogo I k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Poglavje II Priloge I k Sporazumu EGP se spremeni:

1. v točki 1zq (Uredba Komisije (ES) št. 1334/2003) se doda naslednja alinea: „— 32014 R 0107: Izvedbena uredba Komisije (EU) št. 107/2014 z dne 5. februarja 2014 (UL L 36, 6.2.2014, str. 7).“ ;

2. za točko 2zzt (Izvedbena uredba Komisije (EU) št. 1101/2013) se vstavijo naslednje točke: „2zzu. 32014 R 0084: Izvedbena uredba Komisije (EU) št. 84/2014 z dne 30. januarja 2014 o izdaji dovoljenja za pripravke iz Pediococcus pentosaceus DSM 14021, Pediococcus pentosaceus DSM 23688 ali Pediococcus pentosaceus DSM 23689 kot krmnih dodatkov za vse živalske vrste (UL L 28, 31.1.2014, str. 30), 2zzv. 32014 R 0101: Izvedbena uredba Komisije (EU) št. 101/2014 z dne 4. februarja 2014 o izdaji dovoljenja za L-tirozin kot krmni dodatek za vse živalske vrste (UL L 34, 5.2.2014, str. 1), 2zzw. 32014 R 0107: Izvedbena uredba Komisije (EU) št. 107/2014 z dne 5. februarja 2014 o umiku s trga krmnih dodatkov kobaltov klorid heksahidrat, kobaltov nitrat heksahidrat in kobaltov sulfat monohidrat ter o spremembi Uredbe (ES) št. 1334/2003 (UL L 36, 6.2.2014, str. 7), 2zzx. 32014 R 0121: Izvedbena uredba Komisije (EU) št. 121/2014 z dne 7. februarja 2014 o izdaji dovoljenja za L-selenometionin kot krmni dodatek za vse živalske vrste (UL L 39, 8.2.2014, str. 53).“

Člen 2

Besedila izvedbenih uredb (EU) št. 84/2014, (EU) št. 101/2014, (EU) št. 107/2014 in (EU) št. 121/2014 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 28. junija 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (5).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 27. junija 2014 Za Skupni odbor EGP Predsednik Gianluca GRIPPA

(1) UL L 28, 31.1.2014, str. 30.

(2) UL L 34, 5.2.2014, str. 1.

(3) UL L 36, 6.2.2014, str. 7.

(4) UL L 39, 8.2.2014, str. 53.

(5) Navedena ni nobena ustavna zahteva.